Kokand

Ang Kokand (, Қўқон, قوقان; ; Chagatai: خوقند, Xuqand; ) ay isang lungsod sa Rehiyon ng Fergana sa silangang Uzbekistan, sa timog-kanlurang dulo ng Lambak ng Fergana. Matatagpuan ito 228 kilometro (142 milya) timog-silangan ng Tashkent, 115 kilometro (71 milya) kanluran ng Andijon, at 88 kilometro (55 milya) kanluran ng Fergana. Binansagan itong "Lungsod ng mga Hangin" o kung minsan, "Bayan ng Baboy-ramp. Hango ang pangalang Kokand's mula sa kilalang pamilyang pangkat na "Kokan" na nakabilang sa liping Kongrat ng mga Uzbek.Географические названия мира: Топонимический словарь. — М: АСТ. Поспелов Е.М. 2001.

Ang lungsod ng Kokand ay nasa salubungang-daan ng dalawang pangunahing sinaunang  rutang pangangalakal papunta sa Lambak ng Fergana, isa patungong Tashkent sa hilagang-kanluran Tashkent, at ang isa pakanluran sa Khujand. Dahil dito, isa itong pangunahing ruta ng transportasyon sa Lambak ng Fergana.

Kasaysayan
Umiiral na ang lungsod mula noong ika-10 dantaon sa ilalim ng pangalang Khavakand, at madalas nababanggit sa mga tala ng mga manlalakbay na dumadaan sa mga rutang pampulutong sa pagitan ng India at Tsina. Sinakop ng Dinastiyang Han ng Tsina ang buong lungsod noong unang dantaon B.K. Kalaunan, muling sumalakay ang mga Arabo ang rehiyon mula Dinastiyang Tang. Winasak ng mga Mongol ang Kokand noong ika-13 dantaon.

Nagsimula ang kasalukuyang lungsod bilang isang moog noong 1732 sa sityo ng dating mas-lumang kuta na tinatawag na 'Eski-Kurgan. Noong 1740, ito ay naging kabisera ng kahariang Uzbek, ang Khanate of Kokand na umabot sa Kyzylorda sa kanluran at Bishkek sa hilagang-silangan. Isa rin itong pangunahing sentro ng relihiyon sa Lambak ng Fergana. Sa lungsod pa lamang ay may mga 300 moske.

Nabihag ng mga puwersang imperyal ng Rusya sa ilalim ni Mikhail Skobelev ang lungsod noong 1883, kung kailang naging bahagi ito ng Rusong Turkistan. Ito ay kabisera ng panandalian (1917–18) at kontra-Bolshevik na Provisional Government of Autonomous Turkistan (kilala ngayon bilang Kokand Autonomy).The Politics of Muslim Cultural Reform, Jadidism in Central Asia by Adeeb Khalid, Oxford University Press, 2000 Humingi sila ng kooperasyon mula kina Ataman Dutov at Alash Orda. Subalit hindi gaanong nagtagumpay ang kanilang sugo sa Amir ng Bukhara.

Demograpiya

Ang populasyon ng Kokand noong ika-24 ng Abril 2014 ay nasa 187,477 katao.

Tingnan din
 Talaan ng mga lungsod sa Uzbekistan

Mga sanggunian

Kategorya:Mga lungsod sa Uzbekistan